**РЕПУБЛИКА СРБИЈА**

**ОПШТИНСКА УПРАВА ОПШТИНЕ ТОПОЛА**

**Одељење за инспекцијске послове,иинвестиције**

**Број: 031-9/2022-04**

**Дана: 17.02.2022. године**

**Т О П О Л А**

 **Руководиоцу Одељења**

 **Извештај**

 **о раду комуналног инспектора и инспектора за заштиту животне средине Одељења за инспекцијске послове и инвестиције Општинске управе општине Топола за 2022. годину**

 У Одељењу за инспекцијске послове и инвестиције Општинске управе општине Топола распоређен је један извршилац на пословима комуналне инспекције и инспекције за заштиту животне средине.

Током извештајног периода вршени су редовни инспекцијски прегледи у складу са Планом рада комуналне инспекције и Планом рада инспекције за заштиту животне средине и инспекцијски надзор по поднетим представкама и захтевима надзираних субјеката (Ванредни инспекцијски надзор).

 **Надлежност комуналне инспекције и инспекције за заштиту животне средине**

 Комунална инспекција и инспекција за заштиту животне средине у саставу Одељења за инспекцијске послове и инвестиције општинске управе општине Топола, поступа у складу са правима, овлашћењима и дужностима која су прописана Законом о заштити животне средине, Закон о процени утицаја на животну средину, Закон о заштити ваздуха, Закон о заштити од буке у животној средини, Закон о управљању отпадом, Закон о заштити од нејонизујућег зрачења, Закон о заштити природе, Закон о интегрисаном спречавању и контроли загађивања животне средине, Закон о хемикалијама, Уредбе и Правилници који произилазе из наведених закона, Одлука о мерама за заштиту од буке и акустичном зонирању подручја Општине Топола, Закон о комуналним делатностима, Закон о становању и одржавању стамбених зграда, Уредбе и правилници који произилазе из наведених закона, Закон о заштити становништва од заразних болести,Уредбе и правилници који произилазе из наведеног закона**,** Закон о инспекцијском надзору, Закон о општем управном поступку, Закон о прекршајима, Одлука о водоводу и канализацији, Одлука о уступању на привремено коришћење површина јавне намене у циљу постављања летњих башти, тезги и других покретних мобилијера, Одлука о општинским, некатегорисаним путевима и улицама на територији општине Топола, Одлука о радном времену у апотекама, продавницама, угоститељском објектима и другим радњама на територији општине Топола, Одлука о комуналним делатностима, Одлука о уређењу насеља, Одлука о држању домаћих животиња и кућних љубимаца на територији општине Топола, Одлука о обезбеђивању услова за испоруку воде у условима ванредног стања у водоснабдевању, Одлука о држању и заштити паса, Одлука о поступању са одпадним материјама, Одлука о сахрањивању и гробљима, Одлука о управљању пијацама, Одлука о јавном превозу путника на територији општине Топола, Одлука о погребним делатностима, Одлука о јавним паркиралиштима, Одлука о постављању изложбених пултова, расхладних витрина за продају индустријских сладоледа и напитака, апарата за сладолед и кокице и витрине ради излагања робе ван пословних просторија, Одлука о условима и начину обављања комуналне делатности постављања рекламних паноа, Одлука о комуналној инспекцији,

 Одлука о општим правилима кућног реда у стамбеним и стамбено-пословним зградама на територији општине Топола, Одлука о димничарским услугама, Одлука о одржавању јавних зелених површина, Одлука о одржавању чистоће, Одлука о постављању монтажних објеката

 Комунална инспекција и инспекција за заштиту животне средине у саставу Одељења за инспекцијске послове и инвестиције општинске управе општине Топола, обавља послове инспекцијског надзора с првенственим циљем да се превентивним деловањем или изрицањем мера оствари законитост и безбедност пословања и поступања надзираних субјеката и спречи или отклони штетне последице, права и интересе посебно у области одржавања и успостављања комуналног реда, контроле заузећа јавних и других површина, депоновање отпадног материјала, држања домаћих животиња, одвођења и пречишћавања атмосферских и фекалних вода, контроле радног времена угоститељских објеката, обављање поверених послова од стране Министарства заштите животне средине (заштите од буке, ваздуха, неопасног отпада, нејонизајућих зрачења и др.) за објекте које издаје надлежни орган општинске управе општине Топола.

 Поред инспекцијског надзора, ова инспекција у 2022 години континуирано је радила на прикупљању и анализи података добијених помоћу представки грађана, праћењу и анализирању стања у области инспекцијског надзора и делокруга рада инспекције са освртом на процене ризика, прикупљању информација и података других државних органа и анализом испекцијске, управне, судске и пословне праксе из одговарајуће области.Ова инспекција је усклађивала и координирала инспекцијски надзор са другим инспекцијским органима и непрекидно радила на унапређењу рада .

**Табеларни приказ предмета у 2022. години**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Област надзора** | **Укупан број предмета** | **Решено предмета** | **Нерешено предмета** | **Предмети у раду** | **Укупно донето решења**  | **Жалбе на решење** | **Укупно под.захтева за покретање прекршајног поступка / издатих прекршајних налог** | **План одржавања гробања Укупно записника над спр.**  | **Обавештења о пре.деловању** | **Укупно предложених мера на записник** | **Износ изречених новчаних казни**  | **Укупно предмета по којима је вођен управни поступак**  | **Укупно записника над спр. Програма ЈКСП (чистоћа и јавних и зел. површина)** |
| **Комунална инспекција и инспекција за заштиту животне средине** | **253** | **233** | **/** | **20** | **33** | **/** | **5** | **12** | **102** | **95** | **25000** | **25** | **139** |

**Општи показатељи**

У извештајном периоду у оквиру Одељења по свим областима рада и надзора вршени су прегледи како по службеној дужности, тако и по представкама странака и по свим областима примљено је укупно 253 предмета, од којих су 20 у раду (пренети предмети). Укупно је 95 предмета са предложеним или наложеним мерама на записник по којима је вођен управни поступак, донето је 33решења, 102 обавештења о превентивном деловању, ради остваривања циља инспекцијског надзора. Кривичних пријава није било поднетих. Изјављених жалби на првостепена решења није било. Укупно је издатих 5 прекршајних налога.

 У Одељењу за инспекцијске послове и инвестиције по решењу Општинског већа општине Топола, вршен је надзор над спровођењем Програма ЈКСП „Топола“ за обављање послова одржавања чистоће, а у складу са Одлуком о одржавању чистоће („Сл.гласник СО Топола“, број 20/2013), у делу спроведених радова по наведеном програму. У конкретном случају вршена је недељна контрола извршења Програма што се констатује записником о извршеном надзору, а на основу достављеног извештаја ЈКСП „Топола“.

Такође врши се и надзор над спровођењем Програма ЈКСП „Топола“ за обављање послова одржавања јавних и зелених површина, у складу са Одлуком о одржавању јавних и зелених површина („Сл.гласник СО Топола“, број 20/2013 и 20/2016), а у делу спроведених радова по наведеном програму, где се такође врши недељна контрола извршења Програма и извршење констатује записником о надзору, а на основу достављеног извештаја ЈКСП „Топола“. У овом случају сачињено је139 (стотридесетдевет) записникао извршеним радњама, а у складу са наведеним Програмима.

 Од стране ове инспеције вршена је контрола и надзор над вршењем услуга одржавања гробаља на подручју општине Топола по решењу Општинског већа општине Топола бр. 020-234/2019-05-III од 22.07.2019.године. По спроведеним радњама, тј. обављеној комуналној услузи у складу са ревидираним Планом одржавања гробаља на територији општине Топола бр. 1121/2020 од 24.09.2020.године од стране FCC EKO д.о.о Београд, који је заведен код надлежног органа под бр. 404-341/2020-05-III, а на који је дата сагласност Општинског већа решењем бр. 404-341/2020-05--III од 05.10.2020.године и Уговора о услузи одржавања гробаља на подручју општине Топола. У конкретном случају сачињено је 12 (дванаест) записника о извршеној комуналној услузи од стране приватног партнера FCC ЕКО д.о.о.Београд.

У извештајом периоду вршени су заједнички инспекцијски надзори са грађевинском инспекцијом, инспецијом за саобраћај и путеве и републичким органима: ветеринарска инспекција, фитосанитарна и инспекција за заштиту животне средине.

 Ова инспекција је у разним комисијама, а по решењима председника општине и начелника општинске управе општине Топола.

 Ступањем на снагу Закона о становању и одржавању зграда, ова инспекција извршила је инспекцијске надзоре (редовне, ванредне) у погледу обавезе да ли су се стамбене заједнице регистровале - поднеле пријаву за упис у Регистар стамбених заједница, односно изабрала управника или професионалног управника. Редовни инспекцијски надзори вршени су код надзираних субјеката који поседују одобрења за постављање башти испред угоститељских објеката за који је истекао или је требао да истекне рок издатих решења, након чега је одређен број субјеката поднео нове захтеве за продужење одобрења за заузеће јавних површина .

 Вршени су редовни и ванредни инспекцијски прегледи, што подразумева инспекцијски надзор објеката који обављају одређене делатности прописаних Уредбом о утврђивању Листе пројеката за које се може захтевати процена утицаја на животну средину из области заштите од ваздуха, заштита од буке, у области интегрисаног спречавања и контроле загађивања животне средине, контролу спровођења мера заштите животне средине које су прописане студијама о процени утицаја на животну средину, као и примена одредаба прописа из области заштите животне средине, у циљу утврђивања да ли надзирани субјекат испуњава прописане националне и ЕУ стандараде за пре и након исплате подстицаја, по захтеву Управе за аграрна плаћања Министарства пољопривреде, шумарства и водопривреде.

Како је један извршилац распоређен на пословима инспектора за заштиту животне средине, који обавља и послове и из надлежност комуналне инспекције, овај извршилац није могао да поступи у потпуности у складу са Планом рада инспектора за заштиту животне средине, обзиром на број предмета поднетих по представкама грађана како из области инспекције за заштиту животне средине, тако и из области комуналне инспекције.

 Током 2022. године, па све до марта месеца, услед проглашења епидемије од већег епидемиолошког значаја ширих размера, ради сузбијања и спречавања ширења заразне болести COVID-19 изазване вирусом SARS-CoV-2, поступало се у складу са правима, овлашћењима и дужностима која су прописана Законом о заштити животне средине и подзаконских аката који произилазе из сета закона. У овом случају достављали су се дневни и недељни извештаји Шумадијсом Уравном Округу Крагујевац, о предузетим мерама, рад у ноћним сатима -контрола угоститељских и других објеката.

 У извештајном периоду констатован је један број продаваца који продају и излажу робу махом из руку и другу врсту производа на импровизованим тезгама (картонским кутијама, камперским столовима) искључиво код хотела Опленац и испред Карађорђевог конака у Тополи, чиме је нарушаван комунални ред. Како се радило о појединачним случајевима, нелегални продавци су уклањали робу сами или после усмених опомена, од стране ове инспекције.

 Један број грађана обраћао се Министарству грађевинарства, саобраћаја и инфраструктуре, и Министарству заштите животне средине притужујући се на проблеме везане за заштиту ваздуха, стварање буке радом привредних субјеката на територији општине Топола, као и услед изливање фекалних вода по околном терену.

 У конкретном случају по овој управној ствари од стране ове инспекције, у 2022. години по сваком прослеђеном поднеску достављен је извештај Министарствима о предузетим мерама .

 У 2022. години ова инспекција је вршила израду предлога Одлука, и исте достављала надлежим органима на даљу надлежност.

 Поступања у решавању притужби на рад инспекције, са исходима тог поступања, уз посебно истицање броја поднетих притужби и област рада на које су се односиле није било.

 У 2022. години, ова инспекција је присуствовала једнодневној обуци у Шумадијском управном округу Крагујевац поводом презентације, радионица ИПАРД програма, презентација Закона о заштити од буке у животној средини , представљање нацрта Извештаја ЈЛС и анализа примене Уредбе о ГВ емисија загађујућих материја у ваздух из постројења за сагоревање, које је организовало Министарство заштите животне средине, Сектор за надзор и превентивно деловањеу животној средини , Одељење за поверене послове, у сарадњи са Сталном Конференцијом Градова и Општина (СКГО), као и у присуствовање обуци у Београду на тему управљање неопасним отпадом. Стање у области извршавања поверених послова се поправља, јер је примећен тренд заинтересенованости оператера за стручним подршкама ради подношења захтева за одлучивање о процени утицаја на животну средину и усаглашавања пословања са заканом и остваривању законитог пословања.

 Посматрањем географског положаја и потенцијалних загађивача, општина Топола има квалитетнији ваздух од градова у окружењу. Наиме, потенцијалне загађиваче представљају издувни гасови возила и грејање у зимским месецима, што је мање-више ситуација и са местима из окружења. Међутим, општина Топола има повољније природне услове јер је смештена на падинама Опленца, а ружа ветрова има карактеристике које указују на изражено струјање ваздуха низ реку Јасеницу.

 **Ошти циљ Планова** заснивао се на превенцији и деловању, ради спречавања загађивања животне средине и повећање поштовања еколошких стандарда, заштита права грађана на здраво окружење и животну средину, као и усмеравање на оне активности/субјекте надзора који носе значајан ризик. Спровођењем инспекцијског надзора у области управљања отпадом, заштите од буке, заштите ваздуха, заштите од нејонизујућих зрачења, процене утицаја и заштите природе смањиће се загађење животне средине отпадним и загађујућим материјама.

 Специфични циљ је законитост и безбедност поступања надзираних субјеката на законит и безбедан начин. Овај циљ је постигнут давањем приоритета превентивним мерама.

 Комунални инспектор и инспектор

 за заштиту животне средине

 Станица Благојевић Плавшић